CELEX: 52006SC1443
Language: sk
Date: 2003-11-14 00:00:00
Title: Odporúčanie pre rozhodnutie Rady, v ktorom sa v súlade s článkom 104 ods. 8 Zmluvy o založení Európskeho spoločenstva stanovuje, že Poľsko, v reakcii na odporúčania Rady v súlade s článkom 104 ods. 7 zmluvy, neprijalo dostatočne účinné opatrenia

Dôležité právne oznámenie

|

52006SC1443

Odporúčanie pre rozhodnutie Rady, v ktorom sa v súlade s článkom 104 ods. 8 Zmluvy o založení Európskeho spoločenstva stanovuje, že Poľsko, v reakcii na odporúčania Rady v súlade s článkom 104 ods. 7 zmluvy, neprijalo dostatočne účinné opatrenia  /* SEK/2006/1443 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 14.11.2006SEK(2006) 1443 v konečnom zneníOdporúčanie preROZHODNUTIE RADY,v ktorom sa v súlade s článkom 104 ods. 8 Zmluvy o založení Európskeho spoločenstva stanovuje, že Poľsko, v reakcii na odporúčania Rady v súlade s článkom 104 ods. 7 zmluvy, neprijalo dostatočne účinné opatrenia(predložená Komisiou)DÔVODOVÁ SPRÁVA1. Súvislosti: Postup pri nadmernom deficite pre PoľskoPostup pri nadmernom deficite sa riadi článkom 104 zmluvy a nariadením Rady (ES) č. 1467/97 zo 7. júla 1997[1] o urýchľovaní a objasňovaní vykonania postupu pri nadmernom deficite, ktoré je súčasťou Paktu stability a rastu.Vychádzajúc z hospodárskych prognóz vypracovaných Komisiou na jar 2004[2], v ktorých sa poukázalo na deficit vo výške 4,1 % HDP na rok 2003[3], začala Komisia 12. mája 2004 postup pri nadmernom deficite pre Poľsko v súlade s článkom 104 ods. 3 zmluvy[4]. V máji 2004 predložilo Poľsko konvergenčný program a na základe odporúčania Komisie prijala Rada 5. júla 2004 stanovisko týkajúce sa tohto programu[5]. Zároveň na základe odporúčania Komisie Rada v súlade s článkom 104 ods. 6 rozhodla, že Poľsko má nadmerný deficit a následne podľa článku 104 ods. 7 vydala pre poľské orgány odporúčanie na jeho nápravu[6]. V tomto odporúčaní vyzvala Rada poľské orgány, aby „ čo najrýchlejšie vyriešili súčasnú situáciu týkajúcu sa nadmerného deficitu “ a aby „ prijali strednodobé opatrenia, ktorých cieľom je spoľahlivým a udržateľným spôsobom znížiť tento deficit pod úroveň 3 % HDP v roku 2007 v súlade s postupom pre zníženie deficitu uvedenom v stanovisku Rady z 5. júla 2004 týkajúcom sa konvergenčného programu predloženého v máji 2004 “ s týmito výročnými cieľmi: „ 5,7 % HDP v roku 2004, 4,2 % HDP v roku 2005 a 3,3 % HDP v roku 2006 a 1,5 % HDP v roku 2007 " . Rada stanovila termín 5. november 2004 na podniknutie účinných krokov „ pokiaľ ide o plánované opatrenia na dosiahnutie cieľového deficitu v roku 2005 “ . Poľsku sa tiež odporučilo „ prideliť prípadné mimoriadne príjmy na zníženie deficitu verejných financií“ . Ďalej Rada vyzvala poľské orgány, aby „ zabezpečili zastavenie zvyšovania koeficientu dlhu “.2. Údaje o verejných financiách v postupe pri nadmernom deficite a systémové dôchodkové reformyV rozhodnutí Eurostatu z 2. marca 2004 týkajúcom sa sektorovej klasifikácie dôchodkových systémov sa ustanovilo, že systémy s kapitálovým krytím a s definovanými príspevkami nie je možné klasifikovať ako systémy sociálneho zabezpečenia, a tak ich nie je možné považovať za súčasť verejných financií. Bolo to rámcové rozhodnutie, na základe ktorého sa pred realizáciou vyžadovali dvojstranné rozhovory s členskými štátmiV diskusiách, ktoré nasledovali po rozhodnutí Eurostat potvrdil, že „ niektoré členské štáty môžu potrebovať prechodné obdobie na realizáciu rozhodnutia a na to, aby mohli predísť narušeniam v riadení svojich rozpočtových politík “[7]. Trojročné prechodné obdobie, ktoré stanovil Eurostat, sa skončí po prvom fiškálnom oznámení v roku 2007, ktoré sa má vydať do 1. apríla 2007.Poľsko v súčasnosti využíva toto prechodné obdobie na dôchodkovú reformu, ktorú implementovalo v roku 1999. Z toho dôvodu sa sociálne príspevky a ďalšie vybrané príjmy (a vzniknuté výdavky) vzťahujúce sa na systémy s kapitálovým krytím a s definovanými príspevkami zaznamenali ako verejné príjmy (a výdavky), čo vedie k tomu, že údaje o deficite a dlhu sú o niečo nižšie než by tomu bolo inak. Po skončení prechodného obdobia bude platné len to vymedzenie, ktoré zahŕňa náklady na dôchodkovú reformu.Približne 20 % príjmov z príspevkov na dôchodkové zabezpečenie sa presmerovalo z priebežného systému (pay-as-you-go) do dôchodkových systémov s úplným kapitálovým krytím s definovanými príspevkami Hoci sa touto reformou zlepšuje dlhodobá udržateľnosť verejných financií, bude mať nepriaznivý vplyv na rozpočet z krátkodobého hľadiska. Na základe posledných informácií budú ročné náklady na reformu v rokoch 2006 a 2007 predstavovať 2 % HDP.Postup znižovania deficitu, ktorý schválila Rada 5. júla 2004, nezahŕňal náklady na dôchodkovú reformu, ktorú Poľsko implementovalo v roku 1999. V čase, keď Rada hodnotila prvý konvergenčný program Poľska (5. júla 2004), sa ročné náklady na dôchodkovú reformu v Poľsku odhadovali na 1,6 % HDP. V súlade s tým uviedla Rada vo svojom stanovisku týkajúcom sa programu, že „ deficit bude pravdepodobne potrebné revidovať smerom nahor o 1,6 percentuálneho bodu HDP “. Vzhľadom na cieľový deficit na rok 2007 vo výške 1,5 % HDP a pri zohľadnení prevládajúcich negatívnych rizík súvisiacich s rozpočtovou konsolidačnou stratégiou dospela Rada vo svojom stanovisku k záveru, že „ je možné, že rozpočtová pozícia uvedená v programe nebude postačovať na zníženie deficitu pod úroveň 3 % HDP počas programového obdobia “ [t. j. do roku 2007].3. Vývoj do roku 2005Po uplynutí termínu uvedeného v odporúčaní Rady z 5. júla 2004, ktorým bol 5. november 2004, dospela Komisia vo svojom oznámení Rade zo 14. decembra 2004 k záveru, že vzhľadom na cieľový deficit v roku 2005 neboli potrebné ďalšie kroky v rámci postupu pri nadmernom deficite pre Poľsko[8].Dňa 17. februára 2005 predložila Rada svoje stanovisko[9] týkajúce sa aktualizácie konvergenčného programu Poľska v novembri 2004 na základe odporúčania Komisie. V aktualizácii sa cieľový deficit na rok 2007 revidoval smerom nahor, pretože sa v ňom predpokladalo postupné znižovanie všeobecného deficitu verejných financií z 5,4 % HDP v roku 2004 na 2,2 % HDP v roku 2007 (v porovnaní s predchádzajúcim cieľom na rok 2007 vo výške 1,5 % HDP). Uvedené revidovanie smerom nahor sa uskutočnilo aj napriek pretrvávajúcemu výraznému rastu (plánovanému v programe v priemere viac než 5 % za rok), zatiaľčo sa výsledky deficitu / prognózy deficitu na roky 2004 – 2006 znížili. Vo svojom stanovisku Rada poukázala na negatívne riziká súvisiace s konsolidačnou stratégiou a upozornila, že „ úroveň deficitu je bude potrebné upraviť smerom nahor o približne 1,5 percentuálneho bodu. Uvedená úprava znamená, že na základe aktualizácie a pri chýbajúcich dodatočných úsporných opatreniach nebude Poľsko schopné znížiť deficit na konci roku programu pod úroveň 3 % “ , pretože cieľový deficit na rok 2007 dosiahne približne 3,7 % HDP vrátane nákladov na dôchodkovú reformu. Okrem toho Rada zaznamenala riziko oneskorenej a neúplnej implementácie opatrení uvedených v pláne fiškálnej konsolidácie. V súlade s tým vyzvala Rada Poľsko, aby okrem iného posilnilo fiškálne úpravy po roku 2005 a znížilo cieľový deficit na rok 2007. V skutočnosti bolo implementovaných len niekoľko opatrení. Fiškálny výsledok dosahujúci výšku 2,5 % HDP na rok 2005 bol však lepší, než sa očakávalo.4. Vývoj v roku 2006 a vyhliadky na rok 2007Napriek výzve uvedenej v stanovisku Rady zo 17. februára 2005 bola aktualizácia konvergenčného programu v januári 2006 zameraná len na pomalé znižovanie všeobecného deficitu verejných financií (v priemere o približne 0,3 % HDP ročne v období rokov 2006 – 2008) s cieľom splniť kritériá konvergencie rozpočtu do konca mandátu legislatívneho orgánu (t. j. do konca roku 2009). Kým výsledky deficitu a jeho prognózy na roky 2004 – 2006 sa znovu revidovali smerom nadol, v programe sa potvrdil cieľový deficit na rok 2007 vo výške 2,2 % HDP (s výnimkou nákladov na dôchodkovú reformu). V programe sa tiež revidovali smerom nahor náklady na dôchodkovú reformu, a to o 0,4 % HDP. Pri zahrnutí nákladov na dôchodkovú reformu bol cieľový deficit vyšší než pri poslednej aktualizácii (4,1 % HDP v porovnaní s 3,7 % HDP), pretože pri opätovnom odhade nákladov na dôchodkovú reformu sa očakávalo, že v roku 2007 dosiahnu 1,9 % HDP.Na základe odporúčania Komisie prijala Rada 14. marca 2006 stanovisko o aktualizácii konvergenčného programu v januári 2006. Rada poukázala na viaceré riziká vzťahujúce sa na konsolidačnú stratégiu rozpočtu, ako sú relatívne priaznivé predpoklady rastu v poslednom roku programového obdobia (2008), relatívne optimistické predpoklady vzťahujúce sa na daňovú elasticitu a možné ťažkosti pri kontrole výdavkov spojené s tlakom na sociálne výdavky. Rada dospela k záveru, že „ v konvergenčnom programe sa predpokladá určitý pokrok, nie však účinná náprava nadmerného deficitu v roku 2007 (...) a že Komisia zamýšľa odporučiť ďalšie kroky v rámci postupu pri nadmernom deficite, ako sa požadovalo v Pakte stability a rastu “. Rada ďalej uviedla, že plánovaná úprava štrukturálneho salda (t. j. cyklicky upraveného salda bez jednorazových alebo dočasných opatrení, ktoré vypočítali útvary Komisie na základe informácií poskytnutých v programe podľa spoločne odsúhlasenej metodiky) sa plánovala zlepšiť v priemere o 0,25 % HDP za rok v programovom období.V návrhu rozpočtu na rok 2007 (prijatom 27. septembra 2006) sa odhaduje, že všeobecný deficit verejných financií (2006) dosiahne 2,1 % HDP (náklady na dôchodkovú reformu v ňom nie sú zahrnuté) v porovnaní s cieľovou hodnotou v aktualizovanom konvergenčnom programe v januári 2006 vo výške 2,6 % HDP (a 3,3 % na základe odporúčania Rady z júla 2004 podľa článku 104 ods. 7). Pozitívnejší výsledok odráža vyššie príjmy (najmä daň z príjmov fyzických osôb) vďaka intenzívnejšiemu rastu než bol plánovaný, ako aj viac zamedzený rast výdavkov, najmä nižšie verejné investície než boli plánované. V návrhu rozpočtu na rok 2007 prezentuje poľská vláda tieto cieľové deficity na nasledujúce roky: 1,7 % v roku 2007, 1,2 % v roku 2008 a 0,5 % v roku 2009.Na úrovni 1,7 % HDP sa revidovaný cieľový deficit na rok 2007 (bez nákladov na dôchodkovú reformu) viac približuje pôvodnému cieľu stanovenému v odporúčaní Rady podľa článku 104 ods. 7 (1,5 % HDP), hoci je stále vyšší. Podľa prognózy, ktorú vypracovali útvary Komisie na jeseň roku 2006, dosiahne deficit v roku 2007 výšku 2 % HDP (náklady na dôchodkovú reformu v ňom nie sú zahrnuté). Predstavuje to opatrnejší pohľad na prognózy útvarov Komisie o príjmoch, najmä týkajúce sa priamych daní (nárast nominálnych príjmov o 9,7 %, napriek plánovanej indexácii daňových pásiem a zavedení daňových úľav spojených s rodinou, v porovnaní s predpokladaným rastom nominálneho HDP vo výške 6,2 %.) Ďalej sú nejasnosti v súvislosti s rozpočtovými výsledkami na rok 2007 na úrovni miestnych orgánov. Sociálne výdavky sú pravdepodobne vyššie v dôsledku prijatých právnych predpisov, ktoré nie sú úplne v súlade s návrhom rozpočtu na rok 2007.Vývoj rozpočtu v rokoch 2005 – 2008% HDP, ak nie je uvedené inak | 2005 | 2006 | 2007 | 2008 |Náklady na dôchodkovú reformu(2) | 1,9 | 2,0 | 2,0 | 2,0 | 2,0 | 2,1 | 2,1 |Saldo verejných financií vrátane rozhodnutia Eurostatu | −4,4 | −4,2 | −4,1 | −4,0 | −3,7 | −3,9 | −3,3 |Primárne saldo | 0,1 | 0,2 | 0,3 | 0,4 | 0,8 | 0,6 | 1,3 |Štrukturálne saldo(1) | −2,3 | −2,3 | neuv. | −2,1 | neuv. | −1,8 | neuv. |Štrukturálne primárne saldo(1) | 0,2 | 0,1 | neuv. | 0,3 | neuv. | 0,6 | neuv. |Hrubý dlh verejných financií | 42,0 | 42,4 | 42,4 | 43,1 | 43,1 | 42,7 | 42,7 |Pm Reálny rast DPH (%) | 3,5 | 5,2 | 5,2 | 4,7 | 4,6 | 4,8 | 4,8 |Pm Produkčná medzera | −0,3 | 0,4 | neuv. | 0,3 | neuv. | 0,1 | neuv. |(1) Cyklicky upravené saldo bez jednorazových alebo dočasných opatrení (nula v prípade Poľska). (2) Náklady na dôchodkovú reformu sa merajú ako rozdiel medzi i) verejným deficitom kompilovaným podľa pravidiel ESA95 a rozhodnutia Eurostatu z 2. marca 2004 a ii) alternatívneho verejného deficitu kompilovaného na základe toho. že dôchodkový systém zostáva klasifikovaný v sektore verejných financií. (3) Predpoklad nezmenenej politiky. Zdroje: Prognóza, ktorú vypracovali útvary Komisie na jeseň roku 2006 (KOM) a rozpočet Ministerstva financií (MF) na rok 2007 |5. ZáveryZ uvedeného hodnotenia vyplývajú tieto závery:-  Cieľový deficit na rok 2007 (1,7 % HDP s výnimkou nákladov na dôchodkovú reformu) je vyšší, než deficit schválený Radou v júli 2004 (1,5 % HDP) v kontexte oveľa lepších rozpočtových výsledkov v rokoch 2004 – 2006, než sa predpokladali.-  V prognóze, ktorú vypracovali útvary Komisie na jeseň roku 2006, sa predpokladá, že deficit v roku 2007 bude vo výške 2,0 % HDP, t. j. o 0,3 % HDP vyšší, než cieľový deficit stanovený poľskými orgánmi.-  V roku 2007 sa skončí prechodné obdobie na implementáciu rozhodnutia Eurostatu z 2. marca 2004 týkajúceho sa klasifikácie dôchodkových systémov a dôchodkové fondy s kapitálovým krytím a s definovanými príspevkami budú klasifikované mimo verejných financií. Bude to viesť k revidovaniu poľských deficitov smerom nahor. Cieľový deficit v roku 2007 vo výške 1,7 % HDP (s výnimkou nákladov na dôchodkovú reformu) predstavuje približne 3,7 % HDP (vrátane nákladov na dôchodkovú reformu). Podľa prognózy, ktorú vypracovali útvary Komisie na jeseň roku 2006, dosiahne všeobecný deficit verejných financií výšku 4 % HDP (vrátane nákladov na dôchodkovú reformu).-  Pri zohľadnení rizika vyššieho výsledného deficitu v roku 2007 než bolo cieľom, ako sa uvádza v prognóze, ktorú vypracovali útvary Komisie na jeseň v roku 2006, je tento značne vyšší než 3 % referenčnej hodnoty HDP a nemôže sa považovať v súlade s odporúčaniami Rady pre nápravu nadmerného deficitu do termínu v roku 2007.Na základe týchto zistení Komisia zastáva názor, že keďže v Poľsku došlo k zlepšeniu vo fiškálnej pozícii, opatrenia poľských orgánov na nápravu nadmerného deficitu do roku 2007 ako reakcia na odporúčania Rady z júla 2004 v súlade s článkom 104 ods. 7 sú neúčinné a odporúča, aby Rada rozhodla zodpovedajúcim spôsobom podľa článku 104 ods. 8[10].Plánované a dosiahnuté všeobecné saldo verejných financií a náklady na dôchodkovú reformu (% HDP)2004 | 2005 | 2006 | 2007 | 2008 |KP máj 2004 | NDR nezačlenené | –5,7 | –4,2 | –3,3 | –1,5 | neuv. |Odhadované NDR | 1,6 | 1,6 | 1,6 | 1,6 | neuv. |NDR začlenené* | –7,3 | –5,8 | –4,9 | –3,1 | neuv. |KP nov. 2004 | NDR nezačlenené | –5,4 | –3,9 | –3,2 | –2,2 | neuv. |Odhadované NDR | 1,5 | 1,5 | 1,5 | 1,5 | neuv. |NDR začlenené* | –6,9 | –5,4 | –4,7 | –3,7 | neuv. |KP jan. 2006 | NDR nezačlenené | –3,8 | –2,9 | –2,6 | –2,2 | –1,9 |Odhadované NDR | 1,8 | 1,8 | 2,0 | 1,9 | 1,8 |NDR začlenené* | –5,6 | –4,7 | –4,6 | –4,1 | –3,7 |FO okt. 2006 | NDR nezačlenené | –3,9 | –2,5 | –2,1 | –1,7 | –1,2 |a návrh rozpočtu na rok 2007 | Odhadované NDR | 1,8 | 1,9 | 2,0 | 2,0 | 2,1 |NDR začlenené* | –5,7 | –4,4 | –4,1 | –3,7 | –3,3 |NDR = náklady na dôchodkovú reformu; KP = Konvergenčný program; FN = Fiškálne oznámenie * Vymedzenie všeobecného salda verejných financií uplatniteľného od jari 2007. |Odporúčanie preROZHODNUTIE RADY,v ktorom sa v súlade s článkom 104 ods. 8 Zmluvy o založení Európskeho spoločenstva stanovuje, že Poľsko, v reakcii na odporúčania Rady v súlade s článkom 104 ods. 7 zmluvy, neprijalo dostatočne účinné opatreniaRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 104 ods. 8,so zreteľom na odporúčanie Komisie,keďže:(1) Podľa článku 104 zmluvy majú členské štáty predísť nadmerným deficitom verejných financií.(2) Základným cieľom Paktu stability a rastu sú zdravé verejné financie ako prostriedok na posilnenie podmienok pre stabilitu cien a pre silný udržateľný rast vedúci k vytváraniu pracovných miest. Pakt stability a rastu zahŕňa nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku[11], ktorý bol prijatý s cieľom ďalej nabádať na nápravu nadmerných deficitov verejných financií.(3) V rezolúcii zo zasadnutia Európskej rady v Amsterdame zo 17. júna 1997[12] sa oficiálne vyzývajú všetky strany, najmä členské štáty, Rada a Komisia, aby dôsledne a včas implementovali zmluvu a Pakt stability a rastu.(4) V rozhodnutí Eurostatu z 2. marca 2004 týkajúce sa sektorovej klasifikácie dôchodkových systémov[13] sa stanovilo, že systém s kapitálovým krytím a s definovanými príspevkami nie je možné klasifikovať ako systém sociálneho zabezpečenia. Tento systém preto nie je možné klasifikovať ako súčasť verejných financií. Bolo to rámcové rozhodnutie, na základe ktorého sa pred realizáciou vyžadovali dvojstranné rozhovory s členskými štátmi V kontexte týchto diskusií Eurostat potvrdil, že „niektoré členské štáty môžu potrebovať prechodné obdobie na realizáciu rozhodnutia a na to, aby mohli predísť narušeniam v riadení svojich rozpočtových politík“[14]. Toto prechodné obdobie, ktoré Eurostat umožnil, sa skončí po prvom fiškálnom oznámení v roku 2007, ktoré sa má vydať do 1. apríla 2007. Poľsko sa rozhodlo využiť toto prechodné obdobie. Z toho dôvodu sa sociálne príspevky a ďalšie vybrané príjmy (a vzniknuté výdavky) vzťahujúce sa na systémy s kapitálovým krytím a s definovanými príspevkami zaznamenali ako verejné príjmy (a výdavky), čo vedie k tomu, že údaje o deficite a dlhu sú nižšie než by tomu bolo inak.(5) Rozhodnutím Rady č. 2005/183/ES[15] z 5. júla 2004 sa v súlade s článkom 104 ods. 6 zmluvy rozhodlo, že v Poľsku existoval nadmerný deficit.(6) V súlade s článkom 104 ods. 7 zmluvy a článkom 3 ods. 4 nariadenia (ES) č. 1467/97 z 5. júla 2004 prijala Rada odporúčanie určené poľským orgánom, aby čo najrýchlejšie odstránili nadmerný deficit a aby prijali strednodobé opatrenia, ktorých cieľom je spoľahlivým a udržateľným spôsobom znížiť tento deficit pod 3 % HDP do roku 2007 v súlade s postupom pre zníženie deficitu stanoveným v konvergenčnom programe, ktorý orgány predložili v máji 2004, a ktorý je obsiahnutý v stanovisku Rady z 5. júla 2004 s týmito ročnými cieľmi: 5,7 % HDP v roku 2004, 4,2 % HDP v roku 2005 a 3,3 % HDP v roku 2006 a 1,5 % HDP v roku 2007. Rada stanovila termín 5. november 2004 na podniknutie účinných krokov „pokiaľ ide o plánované opatrenia na dosiahnutie cieľového deficitu v roku 2005“.(7) Postup znižovania deficitu schválený Radou 5. júla 2004 nezahŕňal náklady na dôchodkovú reformu implementovanú v roku 1999. Približne 20 % príjmov z príspevkov na dôchodkové zabezpečenie sa presmerovalo z priebežného systému pay-as-you-go do dôchodkových systémov s kapitálovým krytím s definovanými príspevkami. V období, keď bolo odporúčanie prijaté podľa článku 104 ods. 7, Rada priamo zohľadnila fakt, že cieľové deficity bude potrebné revidovať smerom nahor pri odhadovaných ročných nákladoch na dôchodkovú reformu v Poľsku vo výške približne 1,5 % HDP. Z tohto hľadiska ako aj pri zohľadnení prevládajúcich negatívnych rizík súvisiacich s rozpočtovou konsolidačnou stratégiou poukázala Rada vo svojom stanovisku týkajúcom sa konvergenčného programu predloženého v máji 2004 na fakt, že „je možné, že rozpočtová pozícia uvedená v programe nebude postačovať na zníženie deficitu pod úroveň 3 % HDP počas programového obdobia“ [t. j. do roku 2007].(8) Po uplynutí termínu uvedeného v odporúčaní Rady podľa článku 104 ods. 7, ktorým bol 5. november 2004, dospela Komisia vo svojom oznámení Rade zo 14. decembra 2004 k záveru, že v rámci postupu pri nadmernom deficite pre Poľsko neboli potrebné ďalšie kroky, pretože poľská vláda podnikla účinné kroky, pokiaľ ide o plánované opatrenia na dosiahnutie cieľového deficitu v roku 2005[16].(9) Dňa 17. februára 2005 predložila Rada svoje stanovisko týkajúce sa aktualizácie konvergenčného programu Poľska v novembri 2004. V aktualizácii sa revidoval cieľový deficit na rok 2007 smerom nahor na výšku 2,2 % HDP v roku 2007 (z výšky 1,5 % uvedenej v konvergenčnom programe v máji 2004), t. j. približne 3,7 % HDP vrátane nákladov na daňovú reformu. Uvedené revidovanie smerom nahor sa uskutočnilo aj napriek pretrvávajúcemu výraznému rastu (plánovanému v programe v priemere viac než 5 % za rok), zatiaľčo sa výsledky deficitu / prognózy deficitu na roky 2004 – 2006 znížili. Rada zaznamenala riziko oneskorenej a neúplnej implementácie opatrení súvisiacich s fiškálnymi úpravami. Pokiaľ ide o negatívne riziká súvisiace s rozpočtovou konsolidačnou stratégiou, Rada vyzvala Poľsko, aby okrem iného posilnilo fiškálne úpravy po roku 2005 a znížilo cieľový deficit na rok 2007. V skutočnosti bolo implementovaných len niekoľko opatrení. Fiškálny výsledok dosahujúci výšku 2,5 % HDP na rok 2005 bol však lepší, než sa očakávalo.(10) Dňa 14. marca 2006 prijala Rada svoje stanovisko týkajúce sa aktualizácie konvergenčného programu Poľska v januári 2006. Aktualizácia bola zameraná na pomalé znižovanie všeobecného deficitu verejných financií (v priemere o približne 0,3 % HDP ročne v období rokov 2006 – 2008) s cieľom splniť kritériá konvergencie rozpočtu do konca mandátu legislatívneho orgánu (t. j. do konca roku 2009). Kým výsledky deficitu a jeho prognózy na roky 2004 – 2006 sa znovu revidovali smerom nadol, v programe sa potvrdil cieľový deficit na rok 2007 vo výške 2,2 % HDP (s výnimkou nákladov na dôchodkovú reformu). Na základe revidovania nákladov na dôchodkovú reformu smerom nahor bol cieľový deficit na rok 2007 vrátane týchto nákladov o 0,4 percentuálneho bodu HDP vyšší než pri poslednej aktualizácii (4,1 % HDP v porovnaní s 3,7 % HDP). Rada poukázala na viaceré riziká vzťahujúce sa na konsolidačnú stratégiu rozpočtu, ako sú relatívne priaznivé predpoklady rastu v poslednom roku programového obdobia (2008), relatívne optimistické predpoklady vzťahujúce sa na daňovú elasticitu a možné ťažkosti pri kontrole výdavkov spojené s tlakom na sociálne výdavky. Rada dospela k záveru, že „v konvergenčnom programe sa predpokladá určitý pokrok, nie však účinná náprava nadmerného deficitu v roku 2007 (...)“. Rada ďalej uviedla, že plánovaná úprava štrukturálneho salda (t. j. cyklicky upraveného salda bez jednorazových alebo dočasných opatrení, ktoré vypočítali útvary Komisie na základe informácií poskytnutých v programe podľa spoločne odsúhlasenej metodiky) sa plánovala zlepšiť v priemere o 0,25 % HDP za rok v programovom období.(11) V návrhu rozpočtu na rok 2007 prijatom 27. septembra 2006 sa odhaduje, že deficit (2006) dosiahne výšku 2,1 % HDP (náklady na dôchodkovú reformu v ňom nie sú zahrnuté) v porovnaní s cieľovou hodnotou v aktualizovanom konvergenčnom programe v januári 2006 vo výške 2,6 % HDP (a 3,3 % na základe odporúčania Rady z júla 2004 podľa článku 104 ods. 7). Pozitívnejší výsledok odráža vyššie príjmy (najmä daň z príjmov fyzických osôb) vďaka intenzívnejšiemu rastu než bol plánovaný, ako aj viac zamedzený rast výdavkov, najmä nižšie verejné investície než boli plánované. V návrhu rozpočtu na rok 2007 sa uvádzajú tieto cieľové deficity na nasledujúce roky: 1,7 % v roku 2007, 1,2 % v roku 2008 a 0,5 % v roku 2009.(12) Hodnotenie opatrení, ktoré Poľsko prijalo na nápravu nadmerného deficitu do roku 2007 ako odpoveď na odporúčania Rady podľa článku 104 ods. 7 vedie k týmto záverom:-  Revidovaný cieľový deficit na rok 2007 vo výške 1,7 % HDP (s výnimkou nákladov na dôchodkovú reformu) v návrhu rozpočtu na rok 2007 je vyšší než je cieľ vo výške 1,5 % HDP schválený v odporúčaní Rady z 5. júla 2004 na nápravu nadmerného deficitu. Revidovanie deficitu na rok 2007 sa uskutočnilo na základe oveľa nižších výsledkov deficitu v období rokov 2004 – 2006 než sa plánovalo v odporúčaní.-  Prechodné obdobie na implementáciu rozhodnutia Eurostatu z 2. marca 2004 týkajúceho sa klasifikácie dôchodkových systémov sa skončí prvým oznámením v roku 2007, ktoré sa má vydať 1. apríla. Zahrnutie nákladov na dôchodkovú reformu vedie k cieľovému deficitu na rok 2007 vo výške približne 3,7 % HDP.-  V prognóze, ktorú vypracovali útvary Komisie na jeseň roku 2006, sa predpokladá, že deficit v roku 2007 bude o 0,3 % HDP vyšší, než cieľový deficit stanovený poľskými orgánmi. Konkrétne sa očakáva, že príjmy z priamych daní budú nižšie, než plánovali príslušné orgány, zatiaľčo sociálne výdavky a verejné investície budú pravdepodobne vyššie.-  Vedie to k záveru, že deficit na rok 2007 bude podstatne vyšší, než referenčná hodnota vo výške 3 % HDP, ktorá nie je v súlade s odporúčaniami Rady na nápravu nadmerného deficitu s termínom do roku 2007.V súlade s rezolúciou zo zasadnutia Európskej rady v Amsterdame o Pakte stability a rastu Poľsko súhlasilo so zverejnením odporúčania Rady z 5. júla. 2004[17].PRIJALA TOTO ROZHODNUTIE:Článok 1Opatrenia, ktoré prijalo Poľsko ako odpoveď na odporúčanie Rady z 5. júla 2004 podľa článku 104 ods. 7 zmluvy, sa ukazujú byť neúčinné na nápravu nadmerného deficitu v termíne stanovenom v odporúčaní.Článok 2Toto rozhodnutie je určené Poľskej republike.V BruseliZa Radupredseda [1] Ú. v. ES L 209, 2.8.1997, str. 6. Nariadenie zmenené a doplnené nariadením (ES) č. 1056/2005 (Ú. v. ES L 174, 7.7.2005, s. 5).[2] V hospodárskej prognóze vypracovanej Komisiou na jar 2004 sa zohľadnili údaje poskytnuté Poľskom v marci 2004.[3] Medzitým sa údaj o deficite za rok 2003 revidoval podľa zaužívaných postupov. Teraz dosahuje výšku 4,7 % HDP.[4] Pozri http://ec.europa.eu/economy_finance/about/activities/sgp/edp/edppl_en.htm.[5] Ú. v. EÚ C 320, 24.12.2004, s. 15.[6] Pozri http://register.consilium.eu.int/pdf/en/04/st11/st11220.en04.pdf[7] Pozri publikácie správ Eurostatu č. 30/2004 z 2. marca 2004 a č. 117/2004 z 23. septembra 2004 a kapitolu I.1.3 – Klasifikácia dôchodkových systémov s kapitálovým krytím a vplyv na verejné financie v príručke Eurostatu o verejnom deficite a dlhu, k dispozícii na internetovej stránke: http://epp.eurostat.ec.europa.eu/cache/ITY_OFFPUB/KS-BE-04-002/EN/KS-BE-04-002-EN.PDF.[8] Oznámenie Komisie predložené Rade: Opatrenia prijaté Českou republikou, Cyprom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite, SEK(2004) 1630.[9] Ú. v. EÚ C 136, 3.6..2005, s. 23.[10] V článku 104 ods. 8 sa uvádza, že ak Rada stanoví, že v reakcii na odporúčanie Rady podľa článku 104 ods. 7 nebolo prijaté účinné opatrenie, môže rozhodnúť o uverejnení tohto odporúčania. V súlade s rezolúciou Európskej rady o Pakte stability a rastu (Ú. v. ES c 236, 2.8.1997 s. 1) však Poľsko súhlasilo s uverejnením odporúčania v júli 2004 (pozri http://register.consilium.eu.int/pdf/en/04/st11/st11220.en04.pdf).[11] Ú. v. ES L 209, 2.8.1997, str. 6. Nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).[12] Ú. v. ES C 236, 2.8.1997, s. 1.[13] Publikácie správ Eurostatu č. 30/2004 z 2. marca 2004 a č. 117/2004 z 23. septembra 2004 a kapitola I.1.3 – Klasifikácia dôchodkových systémov s kapitálovým krytím a vplyv na verejné financie v príručke Eurostatu o verejnom deficite a dlhu, k dispozícii na internetovej stránke: http://epp.eurostat.ec.europa.eu/cache/ITY_OFFPUB/KS-BE-04-002/EN/KS-BE-04-002-EN.PDF.[14] Tamtiež.[15] Ú. v. EÚ L 62, 9.3.2005, s. 18.[16] Oznámenie Komisie predložené Rade: Opatrenia prijaté Českou republikou, Cyprom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite, SEK(2004) 1630.[17] Pozri http://register.consilium.eu.int/pdf/en/04/st11/st11220.en04.pdf